cyanic-selkie/wikianc huggingface dataset:
Hynttyyt yhteen
DVD-julkaisut
Marraskuussa 2006 MTV3 ja Pan Vision julkaisivat ensimmäisen DVD:n "Hynttyyt yhteen – Uus elämä", joka sisältää osat 1–8, 10–18 ja 20. Tekijänoikeudellisista syistä musiikkia on jouduttu vaihtamaan, samalla joitakin kohtauksia on lyhennetty ja kaksi kokonaista jaksoa (osa 9 17.1.1992 ja osa 19 12.2.1993) on jätetty pois kokonaan. Sarjan tunnusmusiikiksi vaihdettiin Kari Tapion Toiset on luotuja kulkemaan.
Toinen DVD "Hynttyyt yhteen – Kassokaa ihmees" julkaistiin toukokuussa 2007 ja se sisältää osat 21–27 ja 29–36. Jakso 28 (esitetty 22.1.1994) jätettiin kokonaan pois. DVD:lle sarjan tunnusmusiikiksi vaihdettiin Elviksen Love Me Tender.
Kolmas DVD "Hynttyyt yhteen – Nyt män jakeluun" julkaistiin toukokuussa 2008 ja se sisältää sarjan loput jaksot syksyltä 1994 ja keväältä 1995.
DVD:t sisältävät kaksi levyä. Levyillä ei ole lisämateriaalia.
Kaamba
Kaamba eli kikaamba on nigeriläis-kongolainen kieli, jolla on noin 1500 puhujaa Kongon tasavallassa. Kieltä puhutaan enimmäkseen Bouenzan alueella eteläisessä Kongossa. Sillä ei ole tunnettuja murteita.
Anaïs Nin
Anaïs Nin (oik. Angela Anaïs Juana Antolina Rosa Edelmira Nin y Culmell, 21. helmikuuta 1903 Neuilly, Ranska – 14. tammikuuta 1977 Los Angeles, Yhdysvallat) oli ranskalais-yhdysvaltalainen, kuubalaisille vanhemmille syntynyt kirjailija, joka kirjoitti romaaneja ja novelleja. Nin tunnetaan erityisesti alkujaan omakustanteina julkaistuista päiväkirjoistaan.
Elämä ja ura
Nin syntyi Ranskassa vuonna 1903. Hän muutti vuonna 1914 äitinsä mukana New Yorkiin, missä hän kävi koulua kunnes palasi myöhemmin Eurooppaan. Ninin ensimmäinen julkaistu teos oli D. H. Lawrence: An Unprofessional Study (1932), joka johti elinikäiseen ystävyyteen yhdysvaltalaiskirjailija Henry Millerin kanssa.
Toisen maailmansodan alettua Nin palasi New Yorkiin, missä hän julkaisi omakustanteisesti lisää romaaneja ja novelleja. Ne eivät saaneet kriitikoilta tunnustusta, vaikka moni johtava kirjallisuuden hahmo arvostikin niitä. Vuonna 1966 ilmestynyt ensimmäinen osa hänen päiväkirjoistaan toi hänelle vihdoin mainetta kirjailijana. Päiväkirjat kattavat vuodet 1931–1974. Tietyt sensuroimattomat kohdat hänen päiväkirjoistaan julkaistiin vasta Ninin ja hänen aviomiehensä kuoleman jälkeen. Päiväkirjojen myötä myös Ninin aiempi teos Cities of the Interior (1959) alkoi herättää kiinnostusta.
Ninin kirjallinen tuotanto oli kiisteltyä hänen elinaikanaan ja hänen kuoltuaankin. Moni kriitikko on ihaillut hänen ainutlaatuista naiseuden kuvaustaan, lyyristä tyyliään ja psykologista ymmärrystään. Toiset ovat arvostelleet hänen omasta täyttymyksestään huolehtimista omahyväiseksi ja narsistiseksi. Hänen postuumisti julkaistu teoksensa Erotica (1977) sekä kokoelma tilaustyönä 1940-luvulla tehtyjä eroottisia tarinoita vahvistivat kahtiajakoista suhtautumista häneen.
Philip Kaufman ohjasi vuonna 1990 elokuvan Henry ja June, joka perustuu Ninin varhaisiin päiväkirjoihin.
1679 Nevanlinna
1679 Nevanlinna on tähtitieteilijä Liisi Oterman vuonna 1941 löytämä asteroidi eli pikkuplaneetta. Se on nimetty matemaatikko Rolf Nevanlinnan mukaan.
Nevanlinnan likimääräinen läpimitta on 33 kilometriä. Kohde sijaitsee Auringosta suunnilleen 3,12 kertaa niin kaukana kuin Maa, ja sen kierros Auringon ympäri kestää noin 5,5 vuotta.
Kalevan kisat 1983
Kalevan kisat järjestettiin vuonna 1983 Porissa 1.–3. heinäkuuta. Kilpailun varhaisen ajankohdan syy oli Helsingissä elokuussa pidetyt ensimmäiset Yleisurheilun maailmanmestaruuskilpailut. Naisten ohjelmaan kuului ensimmäisen kerran 10 000 metrin juoksu. Kalevan maljan voitti Viipurin Urheilijat.
Säynäjärvi (Orivesi)
Säynäjärvi on Pirkanmaalla Oriveden Yliskylässä sijaitseva järvi.
Maantietoa
Järven pinta-ala on 4,8 hehtaaria ja se on 400 metriä pitkä ja 250 metriä leveä. Se sijaitsee peltomaiden ympäröimänä Yliskylässä niin, että pohjoisrantaa reunustaa Miekkakorpena alkava metsäalue. Järvellä ei ole kartan mukaan saaria. Sen rantaviivan pituus on 1,2 kilometriä ja sen rannat ovat peltojen ympäröimää pensaikkoa tai metsämaata. Järven molemmilla puolilla sijaitsee maatilat ja rantaan on rakennettu kolme vapaa-ajan asuntoa. Yhdystie 3241 ohittaa järven 200 metriä etelässä. Järven pohjoispään ylittää korkeajännitelinja.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Längelmäveden lähialueeseen (35.721) se kuuluu. Järven vedenpinnan korkeus on 113,1 metriä mpy. Siihen on johdettu kolme ojaa, joista pisin on Koskuenjärven, koilispuolen Virkajärven ja Kaakkolammin yhteinen laskuoja. Sen oma laskuoja on ollut nimeltään Säynäjoki ja se laskee Längelmäveden Pappilanselkään.
Historiaa
Vuoden 1855−1856 Kalmbergin kartastossa järvi ja sen tulo- ja laskuojien ymoäristö oli raivattu niityiksi. Järven länsipuolella sijaitsi kaksi torppaa.
Rautatienpuisto
Rautatienpuisto voi tarkoittaa seuraavia:
Kulttuurinen vanhustyö
Kulttuurinen vanhustyö on toimintatapa, jossa taide, luovuus ja kulttuuri tuodaan eri tavoin osaksi vanhustyötä ja sen kehittämistä. Kulttuurisen vanhustyön tavoitteena on vanhusten hyvinvoinnin ja elämänlaadun parantaminen luovuuden, taidetoiminnan ja taidelähtöisten menetelmien avulla.
Abitibi-Témiscamingue
Abitibi-Témiscamingue on hallinnollinen alue Quebecin provinssissa, Kanadassa. Hallinnollisen alueen pinta-ala on 57 736 neliökilometriä ja väkiluku 146 717 (2016).
Catherine Carr
Carr valittiin International Swimming Hall of Famen jäseneksi vuonna 1988.
Wyoming
Wyoming ([vaioomiŋ], amerikkalaisittain ) on Yhdysvaltojen osavaltio. Se liittyi liittovaltioon 44. osavaltiona 10. heinäkuuta 1890. Wyomingin rajanaapureita ovat Montana pohjoisessa, Etelä-Dakota ja Nebraska idässä, Colorado etelässä sekä Utah ja Idaho lännessä. Osavaltion pääkaupunki ja suurin kaupunki on Cheyenne. Wyoming on asukasluvultaan Yhdysvaltojen pienin osavaltio ja Alaskan jälkeen toiseksi harvaan asutuin. Osavaltion nimi juontuu delawarojen kielen ilmauksesta mecheweami-ing, joka tarkoittaa "suurella tasangolla".
Maantiede
thumb|vasen|upright|[[Tetonvuoristo]]
Sijainti ja maastonmuodot
Wyoming sijaitsee Yhdysvaltojen luoteisosassa Kalliovuorten alueella. Osavaltion kokonaispinta-ala on 253 325 km², josta maata on 251 201 km² ja vesistöjä 2 124 km². Idästä länteen mitattuna osavaltio on pituudeltaan enimmillään 587 km ja etelästä pohjoiseen 426 km. Wyomingin itäinen kolmasosa kuuluu Suuriin tasankoihin lopun kuuluessa Kalliovuorten alueeseen. Keskimääräinen korkeus merenpinnasta osavaltion alueella on 2 044 metriä, mikä tekee Wyomingista keskimäärin Yhdysvaltojen toiseksi korkeimman osavaltion Coloradon jälkeen. Korkein kohta on Wyomingin länsiosassa sijaitseva Gannett Peak, joka kohoaa 4 210 metrin korkeuteen. Idän tasankoalue on Black Hillsin aluetta lukuun ottamatta pinnanmuodoiltaan paljon länsiosia tasaisempi. Osavaltion matalin kohta on 945 metriä merenpinnasta ja paikka sijaitsee osavaltion koillisosassa. Osavaltion suurin järvi on Yellowstone, joka sijaitsee Yellowstonen kansallispuiston keskiosissa. Grand Tetonin kansallispuistossa sijaitsee kaksi pienempää järveä, Jackson ja Jenny. Yhtä lukuun ottamatta kaikki Wyomingin merkittävät joet saavat alkunsa osavaltion alueelta. Green-joki virtaa Montanaan, Snake-joki Idahoon, Belle Fourche- ja Cheyenne-joet Etelä-Dakotaan ja Niobrara- sekä Bear-joet Nebraskaan. Poikkeusjoki on North Platte, joka virtaa Wyomingiin Coloradosta kulkien osavaltion poikki Nebraskaan.
Ilmasto
Ilmastoltaan Wyoming on kuiva ja paikoittain osavaltiosta löytyykin aavikkoalueita. Pääkaupunki Cheyennessä alimmat keskimääräiset lämpötilat tammikuussa vaihtelevat −9 ja +5 °C välillä. Korkeimmat keskimääräiset lämpötilat heinäkuussa ovat vastaavasti 12 ja 28 °C. Alin osavaltiossa koskaan mitattu lämpötila −54 °C mitattiin 9. helmikuuta 1933. Korkein 46 °C puolestaan mitattiin 12. heinäkuuta 1900. Cheyennessä keskimääräinen sademäärä on noin 36 senttiä vuodessa ja eniten sateita tulee huhtikuusta syyskuuhun. Lunta tulee vuodessa keskimäärin Cheyennessä mitattuna 130 senttiä.
Luonto ja luonnonsuojelu
thumb|vasen|[[Biisoni|Biisoneja kuvattuna Wyomingissa.]] Wyomingin alueella tavataan yli 2 000 eri kasvilajia. Tasankoalueella hallitsevat kasvilajit ovat tasangoille tyypillisiä ruohokasveja. Länsiosissa tavataan myös aavikkokasvillisuutta, kuten esimerkiksi marunoita. Kalliovuorten aluetta hallitsevat havumetsät, joissa kasvaa esimerkiksi mäntyjä, kuusia ja pihtoja. United States Fish and Wildlife Servicen mukaan kolme alueella kasvavista kasvilajeista on vaarantuneita, mutta yksikään ei ole uhanalainen. Suurista kasvinsyöjistä osavaltiossa tavataan esimerkiksi muulipeuraa, valkohäntäpeuraa, hanka-antilooppia, vapitia ja hirveä. Pienempiin ja yleisiin nisäkkäisiin alueella kuuluvat jänis ja pesukarhu. Metsästettävistä linnuista tärkeimmät alueella ovat peltoviiriäinen, kalkkuna ja metsäkanat. Muita kuin metsästettäviä lintulajeja asuu osavaltion alueella vuoden ympäri yli 50 eri lajia. Wyomingin vesistöissä elää 78 kalalajia, joista kalastuksen kannalta tärkein on kirjolohi. Vaarantuneisiin ja uhanalaisiin eläimiin osavaltion alueella kuuluvat mustajalkahilleri, harmaakarhu, Xyrauchen texanus ja Rhinichthys osculus thermalis -kalalajit, sekä Bufo baxteri -konnalaji, jota tavataan luonnossa vain Wyomingin alueella.
Maailman vanhin kansallispuisto, Yellowstonen kansallispuisto sijaitsee suurimmalta osaltaan Wyomingin alueella.
Historia
thumb|Wyomingia kartoittanut Haydenin retkikunta kuvattuna vuonna 1871. Ensimmäiset ihmiset saapuivat Wyomingin alueelle tiettävästi noin 13 500 vuotta sitten. He olivat todennäköisesti Amerikkaan Beringinsalmen yli tulleita intiaanien esi-isiä. Osavaltion alueelta löydettyjen ihmisten metsästämien mammuttien jäännöksistä on päätelty, että alueella oli suhteellisen runsas asutus. Ensimmäiset eurooppalaiset alueella olivat todennäköisesti kanadanranskalaisia kauppiaita. Vérendryen veljekset Francois ja Louis-Joseph kävivät ehkä Big Horn -vuorilla vuonna 1743. John Colterin tiedetään käyneen varmasti alueella hänen tutkiessaan Yhdysvaltojen luoteisosia 1806–1807. Hänen jälkeensä alueelle tulivat amerikkalaiset metsästäjät ja turkiskauppiaat. 1840-lukuun mennessä merkittävimmät alueen vuoret ja joet oltiin löydetty ja nimetty. Vuosien 1840 ja 1867 välillä tuhannet siirtolaiset kulkivat alueen läpi matkatessaan Oregoniin ja Kaliforniaan. Wyomingiin kehittyi matkaajien käyttämän reitin varrelle huoltopisteitä, joista tunnetuimmat olivat Fort Bridger ja Fort Laramie.
Itse Wyomingin alueelle siirtolaiset alkoivat asettua suuressa määrin vasta Union Pacific Railroadin rakentamisen myötä vuosina 1867 ja 1868. Junaradan johdosta syntyivät osavaltion merkittävimmät kaupungit, kuten Cheyenne, Laramie, Rawlins, Rock Springs ja Evanston. Wyomingista tuli vuonna 1869 Yhdysvaltojen ensimmäinen alue, jossa naisille annettiin äänioikeus, vaikkakaan Wyoming ei vielä tuolloin ollut varsinainen osavaltio. Wyoming kehittyi edelleen 1870-luvulta eteenpäin, johon mennessä alueen intiaanit oli kukistettu. Osavaltioon saapui suuria määriä karjanhoitajia ja niin sanotuista karjaparoneista tuli hallitsevia tekijöitä alueen politiikassa pienempien karjanhoitajien kohdatessa vaikeuksia edellä mainittujen toiminnan takia. Karjateollisuus koki suuria takaiskuja vuosina 1886 ja 1887 ankaran talven, ylilaidunnuksen ja lihan hinnan putoamisen takia. Lisäksi suurmaanomistajien ja pientilojen suhteiden kärjistyminen johti niin sanottuun Johnsonin piirikunnan sotaan vuosia 1891–1892. Sodassa valtiovallan joukot pidättivät useita suurtilallisia heidän yritettyään valvoa omia lakejaan.
thumb|vasen|Tulimyrsky Yellowstonen kansallispuistossa vuonna 1988. Wyomingista tuli Yhdysvaltojen osavaltio vuonna 1890, mutta sen asukasluku pysyi pienenä. Alueella yritettiin harjoittaa maanviljelyä, mutta yritykset epäonnistuivat sopimattoman ilmaston takia. Osavaltion talous alkoi kasvaa varsinaisesti vasta hiili-, öljy- ja kaasuesiintymien hyödyntämisen myötä 1970-luvulla. Tätä edesauttoi etenkin öljykriisi. Kasvu hidastui kuitenkin taas 1980-luvulla öljykriisin päättymisen myötä. Väkiluku oli ehtinyt kasvaa 41 prosenttia, mutta se lähti sittemmin laskuun. Vuonna 1988 Yellowstonen kansallispuistossa riehui suuria metsäpaloja, jotka tuhosivat lähes kolmanneksen kansallispuistosta. Osavaltio putosi maan asukasluvultaan pienimmäksi Alaskan ohittaessa sen vuonna 1990.
Hallinto ja politiikka
Lakiasäätävänä elimenä Wyomingilla on 30-henkinen senaatti ja 60-henkinen edustajainhuone. Senaattorit valitaan vaaleilla nelivuotiskausiksi ja edustajainhuoneen jäsenet kaksivuotiskausiksi. Osavaltion kuvernööri valitaan vaaleilla nelivuotiskaudeksi. Senaatin ja edustajainhuoneen ehdottaessa lakia se siirtyy kuvernöörin allekirjoitettavaksi. Kuvernööri voi myös olla allekirjoittamatta lakiehdotusta, tai käyttää veto-oikeuttaan sen hylkäämiseksi. Tässä tapauksessa laki saatetaan kuitenkin viedä läpi, jos sitä kannatetaan senaatissa ja edustajainhuoneessa kahden kolmanneksen enemmistöllä. Wyoming on ollut perinteisesti republikaanien hallitsemaa aluetta demokraattien ollessa vähemmistössä.
Piirikunnat
Vuonna 2005 Wyomingin asukkaista 52,4 prosenttia asui viidessä suurimmassa piirikunnassa.
Talous
Kolme neljäsosaa Wyomingin maatalousmaasta on keinokastelun varassa.
Wyoming on Yhdysvaltojen suurimpia kivihiilen tuottajia. Ennen vuotta 1920 kivihiili oli sen tärkein luonnonvara, mutta maakaasu ja raakaöljy ovat menneet sen ohi. Osavaltion lounaisosassa on huomattavat öljyliuskevarat. Propaania tuottava Ferreligas on suurin työllistäjä, sillä on toimipisteet Big Pineyssä ja Jacksonissa.
Noin kolmannes Yhdysvalloista löydetystä uraanista on Wyomingin alueella. Wind Riverin alueelta on löydetty hiukan kultaa ja jalokiviä, mutta niitä ei kaiveta merkittäviä määriä.
Liikenne
Wyomingissä on 29 lentoasemaa. Niistä yksikään ei ole Federal Aviation Administrationin pääasiallisiksi kansainvälisiksi lentoasemiksi määrittämien joukossa. Lentoasemista kahdeksalla oli kaupallista liikennettä vuonna 2015. Matkustajamäärältään suurin on Jackson Holen lentoasema, jolta lähti 313 000 matkustajaa.
Wyoming on Etelä-Dakotan lisäksi ainoa Manner-Yhdysvaltain osavaltio, jossa Amtrakin matkustajajunat eivät kulje. Osavaltion halki kulkee kuitenkin kaksi perinteikästä rautatietä. Union Pacific kulkee eteläosan poikki, ja 1890-luvulla rakennettu Burlington Railway sen pohjoisosassa. Nykyisin rautateiden tärkeintä rahtia on kivihiili.
Väestö
Vuonna 2020 Wyomingissa oli asukkaita 576 851. Vuonna 2004 osavaltion keski-ikä oli 38,4 vuotta. Asukastiheydeltään Wyoming on Yhdysvaltojen toiseksi harvimmin asutettu osavaltio Alaskan jälkeen. Asukkaita on vain kaksi neliökilometriä kohden. Osavaltion suurimmat kaupungit ovat Cheyenne, Casper, Gillette ja Laramie. Niistä kaikissa asuu kuitenkin alle 100 000 asukasta.
Vuoden 2002 tietojen mukaan suuri valtaosa Wyomingin väestöstä oli taustaltaan valkoisia. He muodostivat noin 95 prosenttia osavaltion väestöstä. Valkoiset ovat pääosin taustaltaan saksalaisia, englantilaisia ja irlantilaisia. Eurooppalaisten lisäksi osavaltiossa asuu intiaaneja, aasialaisia ja mustia. Vuoden 2000 tietojen mukaan Wyomingissa asui 11 113 intiaania. Suurin heimo on arapahot. Aasialaisia oli saman vuoden tietojen mukaan 2 771 ja mustia 3 722.
Suurimmat kaupungit
Wyomingin suurimmat kaupungit asukasluvun mukaan. Luvut perustuvat vuoden 2020 väestönlaskentaan.
Kulttuuri
Perinteinen villin lännen elämä on tärkeä osa Wyomingin kulttuuriperintöä. Siellä järjestetään vuosittain useita rodeoita ja maalaismarkkinoita. Maailman suurin rodeotapahtuma on Cheyennessä rajaseutupäivien yhteydessä. Niitä on järjestetty vuodesta 1897.
Urheilu
Wyomingin yliopisto on osavaltion näkyvin urheilukeskittymä, ja sen urheilujoukkueita kutsutaan lempinimellä Wyoming Cowboys. Yliopiston lajivalikoimaan kuuluvat amerikkalainen jalkapallo, koripallo, uinti, uimahypyt, jalkapallo, golf, paini, tennis, lentopallo ja yleisurheilu. Baseballissa Wyomingia edustaa Casper Ghosts, joka pelaa minor league baseball -sarjaa.
Risto
Risto on suomalainen miehen etunimi.
Risto on suomalainen muoto kreikkalaisesta nimestä Χριστόφορος, Khristoforos, joka tarkoittaa Kristuksen kantajaa.
Risto-nimen on saanut Suomessa vuoden 2019 loppuun mennessä 31 322 miestä ja alle kymmenen naista.
Eläintarha (Helsinki)
pienoiskuva|[[Töölönlahti|Töölönlahden rantatietä Eläintarhassa.]] pienoiskuva|[[Töölönjärvi|Töölönjoen kuivunutta uomaa Eläintarhan eteläosassa.]] Eläintarha (ruots. Djurgården) on puistoalue Helsingin Taka-Töölössä. Vilkasliikenteinen Helsinginkatu erottaa sen Töölönlahdesta. Pohjoisessa Eläintarha rajoittuu Nordenskiöldinkatuun, jonka toisella puolella, Auroran ja Laakson sairaaloiden välistä johtaa viherkäytävä Keskuspuistoon. Kuitenkin myös Eläintarha ja Töölönlahti mielletään usein osaksi Keskuspuistoa. Nordenskiöldinkadun yli valmistui 2012 suuri jalankulkusilta Auroransilta, joka yhdistää Eläintarhan ja varsinaisen Keskuspuiston.
Eläintarhaan on aiemmin luettu kuuluviksi myös Linnunlaulun huvila-alue sekä Tokoinrannan puistoalue; tästä muistuttavat yhä alueella sijaitsevien Eläintarhantien ja Eläin­tarhan­lahden nimet.
Junttaputki
Junttaputki on eri puolilla maailmaa käytetty soitin. Soitin tunnetaan Itä-Aasiassa ja Afrikassa. Sitä käytetään erityisen paljon Etelä-Amerikassa, Karibialla sekä Tyynenmeren saarilla.
Eläintarha (Helsinki)
Historia
Eläintarha sai alkunsa vuonna 1851, kun Henrik Borgströmin perustama puistoyhtiö vuokrasi kaupungilta laajan alueen Töölönlahden pohjoispuolelta. Yhtiö rakennutti alueelle kävelyteitä, kuivautti siellä paikoitellen olleet suot sekä perusti kesäravintoloita, mutta muilta osin alueen alkuperäinen, laajalti kallioinen luonto säilytettiin. Borgströmin lahjoittamilla varoilla Helsingin puutarhayhdistys rakennutti sinne myös Talvipuutarhan. Ennen Eläintarhaa Helsingistä puuttui maksuton puisto, jossa kaikki kaupunkilaiset olisivat viihtyneet.
Junttaputki
Junttaputki valmistetaan yleensä bambusta tai puusta ja viritetään. Äänenkorkeus riippuu putken pituudesta ja halkaisijasta.
Torgu
Pinta-alaa kunnalla oli 126,4 neliökilometriä ja asukkaita siellä oli 370. Kunnan keskus oli nimeltään Iide.
Eläintarha (Helsinki)
Historia
Alueesta tuli pian suosittu retkeilyalue. Aluksi sen nimenä oli Töölönpuisto, mutta 1870-luvulla nimeksi vakiintui Eläintarha tukholmalaisen esikuvansa Djurgårdenin mukaan. Vuonna 1889 alueelle aiottiin myös perustaa eläintarha, joka sitten kuitenkin sijoitettiin Korkeasaareen. Nimi virallistettiin vuonna 1909. Tukholman Djurgården oli saanut nimensä 1500-luvulla, kun siitä tuli kuninkaan metsästyspuisto. Lähes alusta lähtien rautatie kuitenkin jakoi alkuperäisen puistoalueen kahtia, ja radan itäpuolella sijaitseva osa sai sittemmin nimen Alppipuisto. 1900-luvun alussa Eläintarha oli kaupungin suurin puisto.
Junttaputki
Junttaputken soittaminen tapahtuu usein ryhmässä. Sitä soitetaan lyömällä putkea maata tai toisia esineitä vasten. Tällöin putki itse ja sen sisällä oleva ilmapatsas värähtelee.
Eläintarha (Helsinki)
Urheilupuisto
pienoiskuva|[[Eläintarhan kenttä]] Eläintarha on ennen kaikkea Suomen huomattavin urheilupuisto. Urheilupaikkoja alettiin suunnitella alueelle 1890-luvulta alkaen. Ensimmäiseksi, vuosina 1907–1910, sinne rakennettiin Eläintarhan urheilukenttä, joka on yksi Suomen aktiivisimmin käytetyistä yleisurheilukentistä. Kenttä uusittiin perusteellisesti vuoden 1983 yleisurheilun MM-kisoja varten. Kisoissa kenttä toimi lämmittely- ja harjoittelupaikkana.
Torgu
Torgun ainoa naapurikunta oli Salme koillisessa. Muualla Torgu rajautui Itämereen.
Eläintarha (Helsinki)
Urheilupuisto
Myöhemmin alueelle on rakennettu myös Olympiastadion, Uimastadion, Helsingin jäähalli, Töölön pallokenttä, Töölön jalkapallostadion, sekä uusimpana elokuussa 2006 avattu skeittipuisto Micropolis. Lähellä on myös Töölön kisahalli.
Torgu
Kylät
Torgun kunta muodostui seuraavista kylistä : Hänga, Iide, Jämaja, Kaavi, Kargi, Karuste, Kaunispe, Laadla, Lindmetsa, Lõupõllu, Läbara, Lülle, Maantee küla, Mõisaküla, Mõntu, Mäebe, Mässa, Ohessaare, Soodevahe, Sääre, Tammuna, Türju.
Eläintarha (Helsinki)
Urheilupuisto
Eläintarhassa ajettiin vuosina 1932–1963 kuuluisat Eläintarhanajot, joka oli  Suomen tärkein moottoriurheilutapahtuma. Katsojia oli enimmillään 82 000.
Torgu
Väestö
Vuonna 2011 Torgun kunnassa oli 250 asukasta, joista 243 (97,2 %) oli virolaisia, 3 (1,2 %) venäläisiä ja 2 (0,8 %) muita kansallisuuksia.
Eläintarha (Helsinki)
Kulttuurissa
Hugo Simbergin maalauksen Haavoittunut enkeli (1903) taustalla on maisema Töölönlahdelta Eläintarhasta. Paikka on nimetty taiteilijan samalta paikalta piirtämissä luonnoksissa. Taulussa näkyvä Töölönjoen uoma lahden pohjoisrannalla ei ole enää nykyään nähtävissä maastossa.
Torgu
Torgun kuningaskunta
thumb|left|230px|[[Sõrven majakka Sõrven niemimaan eteläkärjessä, Säären kylässä.]]
Viron itsenäisyysajalla, vuosina 1918–1940, Torgu oli oma kuntansa, mutta Neuvostoliiton miehittäessä Viron, kunta liitettiin viereiseen Salmen kuntaan. Vuonna 1992 Virossa oli kuntajako, jossa Torgu kuului edelleen Salmeen. Asian korjaamiseksi Sõrven niemimaan jälleenrakennus- ja kehittämisseura julisti Torgun kuningaskunnaksi ja kansanedustaja Kirill Teiterin Viron rojalistipuolueesta sen kuninkaaksi. Kuninkaan virallinen valtaannousupäivä oli 28. marraskuuta 1992, mutta kruunajaiset pidettiin vasta 28. joulukuuta 1992. Kuningas sai Viron parlamentissä, Riigikogussa, aikaan Torgun kunnallishallinnon palauttamisen. Hallinnollisten sekavuuksien vuoksi Torgu sai kunnallisen itsehallinnon kuitenkin vasta 11. maaliskuuta 1993 takaisin. Kuningaskuntaa ei kuitenkaan lakkautettu vaikka kunta syntyikin uudelleen.
Kuningaskunta on julkaissut muun muassa omia filatelisia tuotteita, kuten ehiökuoria sekä omia kolikoita. Torgun rahayksikkö "Kirill" on sidottu vodkapullon arvoon.
Vuonna 1998 kuntaa uhkasi pakkoliitos viereiseen Salmen kuntaan, joten kuningasta tarvittiin jälleen. Kuntaliitoksen vastustus kunnassa on ollut suurta.
Li Ning
Li Ning (s. 8. syyskuuta 1963 (muiden lähteiden mukaan 10. maaliskuuta 1963 tai 3. lokakuuta 1963 )) on kiinalainen telinevoimistelija ja liikemies. Hän voitti vuoden 1984 kesäolympialaisissa Los Angelesissa kolme kulta-, kaksi hopea- ja yhden pronssimitalin. Hän on Guangxin Liuzhoussa syntynyt zhuang.
Li saavutti Los Angelesin olympialaisissa kultaa permannolla, hevosella ja renkailla, hopeaa hypyssä ja joukkuekilpailussa sekä pronssia 12-ottelussa. Nojapuilla hän oli kuudes. Soulin olympialaisissa 1988 hän oli neljäs joukkuekilpailussa ja viides permannolla.
Li saavutti MM-kilpailuissa kaikkiaan yksitoista mitalia. Moskovassa 1981 hän sai joukkuekilpailussa pronssia ja oli lisäksi rekillä viides, 12-ottelussa kuudes ja hevosella kahdeksas. Budapestissa 1983 hän saavutti kultaa joukkuekilpailussa, hopeaa hypyssä, pronssia permannolla ja renkailla sekä sijoittui neljänneksi hevosella ja kuudenneksi 12-ottelussa. Montrealin MM-kilpailuissa 1985 hän sai kultaa renkailla, hopeaa hevosella ja joukkuekilpailussa sekä pronssia permannolla. Lisäksi hän oli neljäs rekillä ja viides 12-ottelussa. Rotterdamissa 1987 hän saavutti hopeaa renkailla ja joukkuekilpailussa sekä sijoittui seitsemänneksi hevosella.
Li voitti Aasian kisoissa kultaa moniottelussa, renkailla ja joukkuekilpailussa sekä New Delhissä 1982 että Soulissa 1986. Lisäksi hän voitti kultaa hevosella 1982 ja permannolla 1986. Hopeaa hän saavutti nojapuilla 1982 sekä hevosella ja rekillä 1986.
Li saavutti universiadeissa kaikkiaan kymmenen mitalia. Bukarestissa 1981 hän saavutti kultaa permannolla, renkailla ja hevosella sekä pronssia joukkuekilpailussa. Zagrebissa 1987 hän sai hopeaa moniottelussa, renkailla ja joukkuekilpailussa sekä pronssia permannolla, hypyssä ja nojapuilla.
Li voitti maailmancupissa 1982 moniottelun, permannon, hevosen, renkaat, hypyn ja rekin sekä sijoittui nojapuilla kolmanneksi. Vuoden 1986 maailmancupissa hän voitti moniottelun, permannon ja hevosen sekä oli kolmas renkailla.
Li perusti vuonna 1990 Li Ning Company Limited -yrityksen. Hänet kelpuutettiin International Gymnastics Hall of Fameen vuonna 2000.
Li sytytti olympiatulen vuoden 2008 kesäolympialaisissa, jotka järjestettiin Pekingissä.
Helovahakkaat
Helovahakkaat (Hygrocybe) on vahakkaisiin kuuluva suursienisuku metsävahakkaat (Hygrophorus)- ja niittyvahakkaat (Camarophyllus) -sukujen ohella. Hygrocybe-sukuun luetaan enimmäkseen näyttäviä kulttuurisieniä, kuten papukaijavahakas ja kartiovahakas. Nämä eroavat muista vahakkaista käytännössä siten, että ne ovat värikkäitä ja näyttäviä aukean paikan sieniä. Eräät lajit ovat kelpo ruokasieniä, kun taas kartiovahakasta pidetään lievästi myrkyllisenä. Vahakkaiden sukulaisuussuhteet ovat työn alla.
Sofia (nimi)
Sofia on naisen etunimi, joka tulee viisautta merkitsevästä kreikkalaisesta sanasta. Nimi esiintyy useissa maissa myös kirjoitusasussa Sophia. Sofian kirjoitusmuoto on myös Sophie. Sofi ja Sophy ovat sen versioita.
Vuoden 2019 loppuun mennessä Digi- ja väestötietoviraston tietojen mukaan Sofia-nimen on Suomessa saanut 95 236 naista ja ainakin viisi miestä. Nimen muunnoksista Sofi on annettu 1 017:lle ja Sophia noin 1 130 henkilölle.
Aleksandr Koržakov
thumb|Aleksandr Koržakov
Ala-Egypti
pienoiskuva|upright=1.1|Ala-Egypti ja sen muinaiset [[nomos (Egypti)|nomokset ja tärkeimmät kaupungit sekä eräitä nykyisiä kaupunkeja.]] Ala-Egypti on Egyptin pohjoisosa, joka sijaitsee nimensä mukaisesti Niilin alajuoksulla. Se käsittää Niilin suiston sekä jokilaaksoa suunnilleen Kairoon saakka. Ala-Egyptin eteläpuolella sijaitsevat Ylä-Egyptiin usein luettu Keski-Egypti, varsinainen Ylä-Egypti sekä Nubia.
Ala-Egypti samoin kuin Ylä-Egyptikin ovat käsitteinä peräisin jo muinaisen Egyptin ajoilta. Ne olivat alun perin itsenäisiä poliittisia kokonaisuuksia, jotka yhdistettiin Egyptin valtakunnaksi ensimmäisen dynastian aikana. Muinainen Ala-Egypti jakaantui 20 nomokseen. Jako Ala- ja Ylä-Egyptiin on käytössä myös nykyisin, sillä se perustuu vahvasti Egyptin luonnonmaantieteeseen. Nykyisessä Egyptissä kulkee edelleen kieli- ja kulttuuriraja näiden kahden alueen rajalla.
Maantiede
pienoiskuva|upright=1.1|Ala-Egypti [[kreikkalainen ja roomalainen Egypti|hellenistisellä ja roomalaisella kaudella.]]
Ala-Egypti ulottuu pohjoisessa Välimeren rantaan. Etelässä Ala-Egyptin ja Ylä-Egyptin raja asettuu nykyisin suunnilleen 30 pohjoisen leveyspiirin kohdalle, toisin sanoen Kairon kohdalle. Muinaisina aikoina se oli varhaisimman hallinnollisen keskuksen Memfiin kohdalla. Toisaalta Ala- ja Ylä-Egyptin rajan sanotaan olleen hieman pohjoisempana kohdassa, jossa Niilin päähaara jakautui suuhaaroiksi; kun taas toisaalta sen olisi pitänyt olla etelämpänä Memfiin eteläpuolella, jossa oli ainakin Ala-Egyptin eteläisimmän nomoksen ja Ylä-Egyptin pohjoisimpien nomosten välinen raja.
Niilin suisto koostui muinaisina aikoina useista suuhaaroista. Antiikin aikana niitä oli seitsemän, lännestä itään Kanobikos, Boltitinos, Sebennytikos, Fatmetikos, Mendesiakos, Tanitikos ja Pelusiakos. Nykyisin jäljellä on vain kaksi suuhaaraa, läntinen Rosettan suuhaara sekä itäinen Damiettan suuhaara. Ala-Egypti on suistoalueen vuoksi hedelmällistä maaperää laajalta alueelta, ja poikkeaa siksi huomattavasti eteläisemmästä Ylä-Egyptistä, joka on kapeampi kaistale hedelmällistä maata aavikkojen välissä. Suuhaarojen lisäksi alueella oli muinoin kuten nykyisinkin paljon rakennettuja kanavia, joiden kautta koko alueen kastelu on järjestetty. Ala-Egyptin ilmasto on viileämpi kuin Ylä-Egyptin ilmasto. Se ei ole myöskään yhtä kuivaa aluetta kuin Ylä-Egypti, vaan sadetta saadaan useammin.
Kartoissa pohjoinen Ala-Egypti näyttää olevan eteläisen Ylä-Egyptin yläpuolella, koska Niili virtaa etelästä pohjoiseen.
Nomokset
Muinainen Ala-Egypti jakaantui 20 nomokseen eli lääniin. Nomoksissa ja erityisesti niiden nimissä tapahtui historian aikana usein muutoksia, ja niiden egyptinkielisistä nimistä on useita lukutapoja ja translitteraatioita. Nomoksista käytetään usein niiden kreikankielistä nimeä, jonka ne saivat hellenistisellä kaudella. Nomoksilla on myös vakiintuneet numerot.
Ala-Egyptin nomokset olivat (tyypillinen luettelo, joskaan kaikki eivät olleet olemassa yhtä aikaa annetuilla nimillä ja tiedoilla):
Itsenäinen Ala-Egypti
pienoiskuva|upright=0.56|Ala-Egyptin punainen kruunu eli deshret.
Rafana
Rafana oli antiikin aikainen kaupunki Palestiinassa. Se oli yksi Dekapoliin kaupungeista. Rafanan sijaintia ei tunneta. Se on usein oletettu samaksi kaupungiksi kuin Abila, mutta sitä on ehdotettu myös samaksi kaupungiksi kuin Kapitolias (Beit Ras). Kummassakin tapauksessa kaupunki olisi sijainnut nykyisen Jordanian pohjoisosassa. Kumpaakaan teoriaa ei ole pystytty vahvistamaan.
Ala-Egypti
Itsenäinen Ala-Egypti
Myöhäisellä esidynastisella kaudella Ala-Egypti muodosti poliittisesti Ylä-Egyptistä erillisen kokonaisuuden.
Egyptiksi Ala-Egypti tunnettiin nimellä Mehu (𓇉, Mḥw). Sillä oli myös lukuisia muita nimimuotoja ja nimityksiä, kuten Ta-mehu (𓇿𓇉𓈅𓊖, Tꜣ-mḥw) ja A-mehti (ꜥ-mḥtj), ”Pohjoinen alue”. Muinaisen Ala-Egyptin tunnus oli punainen kruunu eli deshret (𓋔, dšrt). Sen yleinen symboli oli myös mehiläinen (𓆤𓏏𓏰𓅭, bjt, bit).
Rafana
Rafana saattoi myös olla kokonaan erillinen kaupunki, ja sitä on etsitty useista muistakin paikoista, nimen perusteella muun muassa nykyisistä Er-Rafidista ja Khirbet er Rafesta. Erään teorian mukaan Rafana olisi ollut sama kaupunki kuin myöhemmän antiikin aikainen Faina (lat. Phaena), joka sijaitsi nykyisen Al-Masmiyahin (El Musmije) kaupungin paikalla nykyisen Syyrian eteläosassa.
Ala-Egypti
Itsenäinen Ala-Egypti
Ala-Egyptin kuninkaan eräs arvonimi oli biti (𓆤, bjtj). Palermon kivi luettelee seuraavat Ala-Egyptiä esidynastisella kaudella hallinneet faaraot, jotka saattavat olla myyttisiä:
Projekti 955
thumb|K-535, [[Juri Dolgoruki (sukellusvene)|Juri Dolgoruki, koeajossa heinäkuussa 2010]] thumb|Borei-luokan sukellusveneiden kaaviokuva thumb|Borei-luokan sukellusveneen malli Projekti 955 "Borei" (, kreik. Boreas, ) on Venäjän laivaston neljännen sukupolven ballistisin ohjuksin vatustettujen ydinsukellusveneiden muodostama alusluokka. Suunnitteluvaiheessa luokan projektikoodina oli 935 ennen sen muuttamista 955:ksi.
Ala-Egypti
Osana yhdistettyä Egyptiä
Ensimmäisen dynastian perustaja Menes yhdisti Ala- ja Ylä-Egyptin yhdeksi valtakunnaksi, mikä näkyy faaraoiden titteleissä nesut-biti (𓆥, nswt-bjtj), ”Ylä ja Ala-Egyptin kuningas”, ja zema-taui (𓋍 tai 𓄥𓇾𓇾, zmꜣ-tꜣwj), ”kahden maan yhdistäjä”, sekä näiden punaisessa ja valkoisessa pskhent- eli sekhemti-kaksoiskruunussa (𓋖 tai 𓌂𓏏𓏭𓋖, sḫmtj).
Projekti 955
Suunnittelu
Uuden veneen suunnittelu aloitettiin 1996 ja ensimmäinen vene laskettiin vesille helmikuussa 2008. Sitä varten aloitettiin uuden ballistisen ohjuksen suunnittelu. Ohjuksen suunnittelu kuitenkin hylättiin ja se korvattiin Topol-M:n sukellusveneestä laukaistavalla versiolla, joka sai nimen Bulava. Vene suunniteltiin uudelleen uutta ohjusta varten, tässä yhteydessä myös projektikoodi muuttui. Borei-luokan veneet ovat ensimmäiset uudet strategiset ohjusveneet Venäjän laivastossa sitten Neuvostoliiton romahtamisen 1991 ja niiden oletetaan olevan palveluksessa aina 2040-luvulle.
Ala-Egypti
Osana yhdistettyä Egyptiä
Ala-Egyptin painoarvo kasvoi ajan myötä, kun Niilin suistoa otettiin yhä laajemmin maanviljelyksen käyttöön. Sen nomoksissa tapahtui paljon muutoksia vielä antiikin ajalla, siinä missä Ylä-Egyptin nomosten määrä vakiintui jo varhain. Antiikin aikana alueen nimi oli kreikaksi Katō Aigyptos ja latinaksi Aegyptus Inferior, mitkä kummatkin tarkoittavat ”Ala-Egyptiä”. Koptinkielisiä nimiä ovat Tsakhit (ⲦⲥⲁϦⲏⲧ) tai Psanamhit (Ⲡⲥⲁⲛⲉⲙϩⲓⲧ).
Projekti 955
Suunnittelu
Luokan alukset edustavat uusinta teknologiaa. Niistä tulee 170 metriä pitkiä sekä uppoumaltaan pinta-ajossa 14 720 tonnia ja sukelluksissa 24 000 tonnia. Voimanlähteenä on yksi ОК-650В-ydinreaktori. Suurin nopeus veden alla on 25 solmua. Luokan veneiden piti kuljettaa sama määrä ohjuksia kuin Typhoon-luokan, 20 kpl, mutta määrää vähennettiin kuuteentoista Bulavan suuremman massan (36,8 tonnia) vuoksi. Veneet rakentaa Sevmašpredprijatije Severodvinskissa. Bulava (aluksen ydinohjus) on suunniteltu kuutta ydinkärkeä varten, ja sen kantama on 10 000 km.
Maaliskuussa 2009 aloitettiin neljännen veneen rakentaminen. Vuoteen 2017 mennessä oli tarkoitus ottaa käyttöön kahdeksan strategista ohjusvenettä. Veneet korvaavat vanhentuvat Typhoon ja Delta III -luokan veneet.
Ala-Egypti
Uskonto
Ala-Egyptin jumalatar oli Wadjet. Alueen muita tärkeitä jumalia olivat Bastet, Ptah, Neftys/Nebet-Hut, Neith/Nit ja Horus/Horu.
Lapinlahden silta
Sillan suunnitteli insinööritoimisto Grassl Hampurista.
Silta rakennettiin tuolloin mullistavalla tavalla: Siltalohkot valmistettiin Rauma-Repolan Valkon telakalla Loviisassa, josta ne uitettiin Helsinkiin.
Sillan valmistuttua vanha Lauttasaaren silta purettiin ja tilalle rakennettiin uusi läppäsilta. Rakentamisen aikana syksystä 1967 loppuvuoteen 1969 Lauttasaaren ja Salmisaaren välinen liikenne kevyttä liikennettä lukuun ottamatta käytti Lapinlahden siltaa. Tämän takia rakentamisen ajaksi tien moottoritieluokitus poistettiin Lemissaaren liittymän ja Ruoholahden väliseltä osuudelta.
Alun perin silta oli 2+2-kaistainen. Sillan alkuperäinen konstruktio teoriassa olisi mahdollistanut leventämisen 3+3-kaistaiseksi, mutta tämä muutos olisi ollut teknisesti varsin hankala. Silta kävi kuitenkin linja-autoliikenteen pullonkaulaksi ja vuosina 1995–1996 silta levennettiin 2+3-kaistaiseksi. Levennys tapahtui polttoleikkaamalla reunaulokkeet irti kummastakin reunasta, hitsaamalla kumpaankin reunaan 1,2 metrin leveydeltä uutta kantta ja hitsaamalla reunaulokkeet takaisin. Levennetyllä sillalla on kaksi kaistaa länteen Helsingistä poispäin ja kolme itään. Itään johtavista kaistoista uloin on linja-autokaista.
Gaspésie–Îles-de-la-Madeleine
Gaspésie–Îles-de-la-Madeleine on hallinnollinen alue Quebecin provinssissa, Kanadassa. Hallinnollisen alueen maapinta-ala on noin 20 300 neliökilometriä ja väkiluku 90 311 (2016).
Gaspésie–Îles-de-la-Madeleinen hallintokeskus on kalastussatamastaan tunnettu Gaspén kaupunki (14 568 as, 2016).
Şavşat
Şavşat on piirikunta Turkin Artvinin maakunnassa. Vuoden 2019 väestönlaskennassa Şavşatin väkiluku oli 17 116. pienoiskuva|vasen|Luontonäkymää Şavşatista
Supernatural (5. tuotantokausi)
Yhdysvaltalaisen televisiosarjan Supernaturalin viides tuotantokausi alkoi Yhdysvalloissa 10. syyskuuta 2009. Se oli sarjan neljäs The CW -verkossa näytetty tuotantokausi. Kausi käsittelee Luciferin vapautumista Helvetistä ja Zachariahin yritystä saada Dean ja Sam taipumaan tahtoonsa toimimaan Mikaelin ja Luciferin ihmisvastineina.
Dean
Dean on etu- ja sukunimi, joka on yleinen etenkin englanninkielisissä maissa. Nimen yksi alkuperä on kreikan sanassa dekanos (eräänlainen munkki) ja toinen vanhan englannin sanassa denu, 'laakso'.
Coatsinmaa
250px|pienoiskuva|Coatsinmaan ja lähialueiden kartta. [[Brittiläinen Antarktiksen alue kartassa vaaleammalla.]] 250px|pienoiskuva|[[Shackleton Rangea Coatsinmaalla lokakuussa 2011.]] Coatsinmaa  on alue Itäisellä Etelämantereella. Se rajoittuu lounaassa Filchnerin–Ronnen jäähyllyyn ja idässä Kuningatar Maudin maahan ja muodostaa Weddellinmeren kaakkoisrannikon. Alueen itäosaa vaatii Norja, keskiosaa Yhdistynyt kuningaskunta ja länsiosaa Argentiina.
Coatsinmaa ulottuu luode-lounas -suunnassa 20. läntiseltä pituuspiiriltä 36. läntiselle pituuspiirille, idässä 20. itäiselle pituuspiirille ja etelässä 82. eteläiselle leveyspiirille asti. Se koostuu 580 kilometrin pituisesta matalasta ja jäisestä harjanteesta. Korkeus merenpinnasta vaihtelee Coatsinmaalla rannikon 40 metristä sisäosien yli 1 600 metriin. Alueella sijaitsevat Luitpoldin ja Cairdin rannikkoalueet. Coatsinmaan vuoristoja ovat Theron Mountains ja Shackleton Range, ja alueella on myös nunatakeja.
Coatsinmaan luoteisosan löysi Skotlannin Antarktiksen-retkikunta (1902–1904) johtaja William Speirs Bruce, joka nimesi alueen retkikunnan päätukijoihin kuuluneiden James Coats Jr:n ja majuri Andrew Coatsin mukaan. Eteläisemmät osat löysi Wilhelm Filchner Saksan toisella Antarktiksen-retkellä. Coatsinmaalla sijaitsevat General Belgrano II:n ja Halleyn tutkimusasemat.
Selma Blair
Selma Blair Beitner (s. 23. kesäkuuta 1972 Southfield, Michigan, Yhdysvallat) on yhdysvaltalainen näyttelijä, joka tunnetaan parhaiten roolistaan elokuvassa Julmia aikeita yhdessä Sarah Michelle Gellarin ja Reese Witherspoonin kanssa. Blair näytteli uudestaan Witherspoonin kanssa vuoden 2001 elokuvassa Blondin kosto. Lyhytikäiseksi jääneessä televisiosarjassa Zoe, Duncan, Jack and Jane hän näytteli päähenkilö Zoe Beaniä. Hellboyssa ja sen jatko-osassa Hellboy II: The Golden Army Blair esittää Hellboyn ihastusta, pyrokineettista Liz Shermania.
Varhainen elämä
Selma Blair syntyi juutalaisille vanhemmille, Molly Annille ja Elliot Beitnerille, Southfieldissä. Lapsena hän kävi Hillel Day Schoolia sekä Cranbrookin Kingswood Schoolia Detroitin lähellä. Hänellä on sisko, Katherine Cooke Beitner.
Myöhemmin hän opiskeli Kalamazoo Collegessa vuosina 1990–1992 ja siirtyi sitten Michiganin yliopistoon, missä hän suoritti alemman korkeakoulututkinnon. Hän opiskeli näyttelemistä Stella Adler Conservatory -näyttelijäkoulussa New Yorkissa.
Yksityiselämä
Blair avioitui muusikko Ahmet Zappan kanssa vuonna 2004. He erosivat vuonna 2006. Vuosina 2008–2010 Blair seurusteli näyttelijä Mikey Dayn kanssa. Sen jälkeen hän alkoi seurustella muotisuunnittelija Jason Bleickin kanssa. Heille syntyi poika heinäkuussa 2011. Seuraavana vuonna pariskunta ilmoitti eroavansa.
Blair ilmoitti syksyllä 2018 saaneensa diagnoosin MS-taudista.
BBC valitsi Blairin vuonna 2022 sadan vaikutusvaltaisen ja innostavan naisen listalle 100 Women.
Genocide
Genocide on Judas Priestin entisen levy-yhtiön julkaisema kokoelma. Se sisältää kaikki kahden ensimmäisen albumin (Rocka Rolla ja Sad Wings of Destiny) kappaleet sekä "Diamonds And Rust" -kappaleen varhaisen version.
Kappaleet
CD 1
Kaikki kappaleet julkaistiin alun perin vuonna 1974 albumilla Rocka Rolla.
CD 2
GP2
GP2-sarja eli GP2 oli autourheilusarja, joka käynnistyi vuonna 2005. GP2 korvasi International Formula 3000 -sarjan, joka oli Formula 1:n jälkeen toiseksi korkein formulasarja. GP2-sarjan korvasi vuonna 2017 FIA Formula 2 Championship -sarja.
Paul Dobson
Paul Spencer Dobson (s. 7. joulukuuta 1963 Lontoo, Englanti) on englantilais-kanadalainen ääninäyttelijä. Hänen veljensä Michael Dobson ja Brian Dobson ovat myös ääninäyttelijöitä. Kolmikko on usein työskennellyt kanadalaiselle Ocean Group -yhtiölle, joka dubbaa muun muassa japanilaisia animesarjoja ja -elokuvia.
GP2
Mahdollistaakseen kilpailujen edullisuuden tiimeille ja tehdäkseen GP2:sta hyvän harjoittelusarjan Formula 1:een, GP2:ssa on kaikilla tiimeillä pakollisena sama runko, moottori ja rengastoimittaja. Näin ollen todellinen kuljettajan nopeus tulee paremmin esiin eikä niinkään tallin parempi teknologia.
Paul Dobson
Dubbaamisen lisäksi Dobson on tehnyt myös alkuperäisiä äänirooleja animaatioihin, kuten Street Fighter, ReBoot, Spider-Man Unlimited, X-Men: Evolution, Alien Racers, Bionicle 3: Web of Shadows ja Ihmeneloset. Hän esiintyi myös televisiosarja The New Addams Familyssä Itt-serkun äänenä.
GP2
Historia
GP2 sai alkunsa kun 19. tammikuuta 2004 vahvistettiin, GP2:sten korvaavan vuodesta 2005 lähtien Formula 3000 -sarja. 30. marraskuuta 2004 vahvistettiin sarjan tallit ja kilpailukalenteri. Sarjan järjestäjänä toimi Bruno Michel, joka järjesti myös GP2:sen "pikkuveliluokan" GP3-sarjan.
Auto
thumb|left|[[iSport International -tiimin Timo Glock Monacon GP:ssä 2007. Autossa on sadekelin renkaat ja sadekuomu.]]
GP2-sarjan auto on kaikilla tiimeillä 2007 kaudella sama ja siinä on Dallaran runko, Renault'n V8-moottori ja Pirellin renkaat. Auton kilpailupaino on 585 kiloa.
Ensimmäiset kolme vuotta, 2005–2007 sarjassa käytettiin Dallara GP2/05 -autoa. Kolmeksi seuraavaa kautta käytettiin Dallara GP2/08 mallia vanhan auton siirtyessä Aasian GP2-sarjan käyttöön. Vuonna 2011 luokan kummassakin sarjassa otettiin käyttöön uusi Dallara GP2/11. Uusi auto muistuttaa ulkoisesti nykyisiä F1-autoja, mutta sen runko ja moottori ovat käytännössä identtiset GP2/08:n kanssa.
Runko
Dallaran rakentama runko on hiilikuituinen monokokki, joka on tehty FIA:n F1-turvallisuussääntöjen mukaiseksi. Runko antaa maaefektin, jonka ansiosta kilpailu on tiukempaa ja luo mahdollisuuden ohituksiin.
Moottori
Kauden 2007 moottori on 580-hevosvoimainen Mecachrome V8-moottori, joka on teholtaan noin 70 % F1-moottoreista. Ennen kauden alkua tehdyt testit osoittivat, että luokan omalla Renault-moottorilla varustettu GP2-auto on kierroksella vain muutaman sekunnin hitaampi, kuin Renault'n F1-moottorilla varustettu auto. Moottori mahdollistaa myös fly-by-wire kaasun hallinnan. Moottori voidaan peruskunnostaa, kun sillä on ajettu 4 000 kilometriä kisassa.
Vaihteisto
GP2-auton vaihteisto on 6-vaihteinen ja puoliautomaattinen. Vaihteita vaihdetaan ratissa olevasta napista, kuten Formula 1:ssäkin, eikä perinteisellä tavalla vaihdekepistä. Vaihteisto ei eroa oleellisesti F1-vaihteistoista.
GP2/05 ja GP2/08-autoissa käytetään Mecachromen valmistamaa vaihteistoa. GP2/11:n vaihdelaatikon valmistaa Hewland.
Renkaat
Renkaat GP2-talleille toimittaa F1-rengastoimittaja Bridgestone, ja ne ovat Bridgestone Potenza -mallia. Kuivankelin renkaat ovat slicksit eli täysin sileät renkaat kaudesta 2007 alkaen, kun ne vielä 2006 olivat samanlaiset FIA:n sääntöjen mukaiset urarenkaat kuin F1-autoissakin.
Kaudella 2011 luokassa otettiin käyttöön Pirellin renkaat. GP2:n renkaat ovat samat, kuin F1-sarjassa vuonna 2011 käytettävät seokseltaan kovat renkaat.
Muut osat
Auton pakoputkessa on käytetty viimeisintä 8-in-1-teknologiaa. Jarrulevyt on tehty korkealaatuisesta hiilikuidusta, joten ne eivät kulu nopeasti ja täyttävät tiukat FIA:n turvallisuussäännöt. GP2-auton elektroniikan on suunnitellut ja sen toimittaa suosittu F1-valmistaja Magneti Marelli. Auton tankkiin mahtuu 90 kg bensiiniä.
Autossa ei ole mitään avustavia ajoa helpottavia järjestelmiä eli luistonesto, lähdön kontrolli ja automaattivaihteisto puuttuvat. Kaudella 2015 autoihin otettiin käyttöön Formula 1 -sarjasta tutun DRS-järjestelmän.
Suorituskyky
Tutkimusten ja ennen kautta tehtyjen stabiilisuustestien mukaan GP2-auto voi kiihtyä nollasta kahteensataan kilometriin tunnissa 6,70 sekunnissa. Auton huippunopeus on 320 km/h.
Kisaviikonloppu
Perjantaina ajetaan puoli tuntia kestävät vapaa harjoitukset ja yhtä kauan kestävät aika-ajot. Aika-ajoissa määräytyy lähtöjärjestys lauantain kisaan, jonka pituus on noin 180 kilometriä.
Lauantain kisassa jokaisella autolla on yksi pakollinen varikkopysähdys, jolloin vähintään kaksi auton renkaista on vaihdettava.
Sunnuntaina ajetaan sprinttikisa, jonka pituus on 120 kilometriä. Lähtöjärjestys määräytyy lauantain kisan tulosten perusteella siten, että 8 parasta kuljettajaa lähtevät käännetyssä järjestyksessä ja muut heidän jälkeensä tulosjärjestyksessä. Lauantain 8:s pääsee siis paalulle ja voittaja joutuu kahdeksanteen ruutuun. Muun kärkikahdeksikon lähtöjärjestys määrätään samalla tavalla.
Pistelasku
Nopeimman kierroksen ajanut kuljettaja sai pisteitä, mikäli hän on ajanut 90 prosenttia kisakierroksista ja sijoittunut kymmenen parhaan joukkoon lopputuloksissa. Mikäli nopeimman kierroksen ajanut kuljettaja ei sijoittunut kymmenen parhaan joukkoon lopputuloksissa sai pisteen kuljettaja joka ajoi toiseksi, kolmanneksi jne. nopeimman kierroksen.
Siemens Mobility
Siemens Mobility on Siemensin erikseen johdettu yhtiö, joka johtuu 1. elokuuta 2018 voimaan tulleesta yrityssaneerauksesta. Siemens Mobilitylla on maailmanlaajuinen pääkonttori Münchenissä, ja sillä on neljä ydinliiketoimintayksikköä: Liikkuvuuden hallinta, joka on omistettu rautatieteknologialle ja älykkäille liikennejärjestelmille, rautateiden sähköistykseen, liikkuvaan kalustoon ja asiakaspalveluun.
Historia
Innovaatioita 1800-luvun lopulla, kuten maailman ensimmäinen sähköjuna, kun Siemens & Halske julkisti junan, jossa sähköä syötettiin kiskoja pitkin, sekä maailman ensimmäisen sähköraitiovaunun, jossa toteutettiin 2,5 kilometriä Berliinissä sijaitseva pitkä, yhtiön omalla kustannuksella rakennettu sähköraitiotie vahvisti sähkövoiman käyttöä liikennejärjestelmissä.
Seuraavina vuosina keksinnöt, kuten ensimmäinen sähköinen johdinauto, kaivosveturit ja Manner-Euroopan ensimmäinen maanalainen rautatie Budapestissa, loivat tien raitiovaunuista ja metroista nykypäivän suurnopeusjuniin.
Siemens kuului ThyssenKruppin ja Transrapid Internationalin kanssa saksalaiseen konsortioon, joka rakensi Shanghai Maglev, jonka Saksan liittokansleri vihki vuonna 2002. Gerhard Schröder ja Kiinan pääministeri Zhu Rongji. Se oli maailman ensimmäinen kaupallinen nopea magneettinen levitaatio-juna, jolla on nopeimman kaupallisen palvelun titteli ja joka kulkee jopa 430 km/ h.
Marraskuussa 2012 Siemens osti Invensys Railin 1,7 miljardilla punnalla.
Heinäkuussa 2017 Siemens vahvisti ottaneensa haltuunsa Hannover-pohjaisen ohjelmistoyrityksen HaCon, jota johdetaan erillisenä oikeushenkilönä. Taloudellisia yksityiskohtia ei julkistettu.
Syyskuussa 2017 Siemens ilmoitti ehdotuksesta yhdistää kuljetusdivisioonansa Alstomin kanssa tavoitteenaan luoda "uusi Euroopan mestari rautatieteollisuudessa". Yhdistetyn rautatieliiketoiminnan, jonka nimeksi tulee Siemens Alstom ja jonka pääkonttori sijaitsee Pariisissa, olisi ollut 18 miljardia dollaria Yhdysvalloissa ja työllisti 62 300 henkilöä yli 60 maassa. Se nähtiin n keinona vastustaa Kiinan CRRC:n nousua sekä Ranskan että Saksan hallitusten tuella. Helmikuussa 2019 Euroopan komissio kuitenkin eväsi sulautumisen edetä.
Siemens Mobility esitteli Innotrans:n aikana syyskuussa 2018 Berliinissä maailman ensimmäisen kuljettajattoman raitiovaunun, joka on tulosta ViP Verkehrsbetriebe Potsdamin kanssa yhteisestä tutkimus- ja kehitysprojektista kuuden kilometrin osuudella. raitiovaunuverkosto Potsdamissa, Saksassa. Samaan aikaan Datan Capture Unit (DCU) esiteltiin. Se on maailman ensimmäinen EBA-sertifioitu unidirectional gateway-turvallisuusarviointi, joka mahdollistaa 100 % turvallisen yhteyden uusista ja olemassa olevista turvallisuuskriittinen järjestelmät, enintään Turvallisuustaso (SIL) 4, tarjota data-analytiikkaa ja muita pilvipalveluita digitaaliset palvelut.
Bentsoehappo
Bentsoehappo (C7H6O2 / C6H5COOH), josta käytetään myös nimityksiä bentseenikarboksyylihappo tai fenyylikarboksyylihappo on yksinkertaisin aromaattinen eli bentseenirenkaan sisältävä karboksyylihappo, jonka bentseenirenkaaseen on liittynyt yksi COOH-ryhmä. Bentsoehapon suolat ja esterit ovat bentsoaatteja.
Bentsoehappo toimii elintarvikkeissa säilöntäaineena erityisesti hiivoja ja homeita vastaan. Bentsoehapon elintarvikkeiden E-koodi on E210. Bentsoehappoa on luontaisesti monissa kasveissa, kuten esimerkiksi puolukassa.
Bentsoehappoa voidaan valmistaa hapettamalla tolueenia. Bentsoehappo reagoi elimistöön joutuessaan glysiinin kanssa muodostaen hippurihappoa, jota esiintyy virtsassa.
Yusufeli
Yusufeli on piirikunta Turkin Artvinin maakunnassa. Vuoden 2019 väestönlaskennassa Yusufelin väkiluku oli 20 154.
Koskuenjärvi
Koskuenjärvi on Pirkanmaalla Orivedellä  sijaitseva järvi.